ved 


Festen  i Synagogen  den  8.  Oktober  1878 

i Anledning  af 

hans  halvMsiistyveaaiie  Enibedsjnbilænni, 


Kjobenhavn  1878. 

Bogtrykkeri  Ferdinand  Pkilipsen  & Co. 


Kongens  Nytorv  8. 


s 


\ ' ' " 


mk 


TALE 


af 


Frot,  Ør.  k k Wolff 

ved 


Festen  i Synagogen  den  8.  Oktober  1878 

i Anledning  af 


lians  MTtredsMstyveaarige  Emlieftaiubilænin. 


Kjobenhavn  1878. 

Bogtrykkeri  Ferdinand  Philipsen  & Co. 


Kongens  Nytorv  8. 


Ikke  os,  o Herre!  ikke  os,  men  dit  Navn  give  Du  Æren  for  den 
Miskundhed,  for  den  Trofasthed,1)  Du  har  vist  mig,  for  den  Omhu, 
hvormed  Du  har  bevaret  min  Aand.2)  Alle  de  Yeie,  ad  hvilke  Du  forte  mig, 
vare  Xaadens  og  Fredens  Veje.  Du  udkaarede  mig  til  at  være  en  Lærer  i 
Israel,  fandt  mig  værdig  til  at  forkynde  dit  guddommelige  Ord  i din  Menigheds 
store  Forsamling.  Kun  din  Godhed  skyldes  det,  at  jeg  endnu  er  til,  din  Barm- 
hjærtighed  var  med  hver  Morgen  ny,  og  din  Trofasthed  har  ingen  Ende.3) 
Send  mig  da  ogsaa  i denne  Stund  din  Kraft  fra  det  Hoje,  at  jeg  maa  forkynde 
alle  dine  Undere,  ihvorvel  de  ikke  kunne  tælles,  at  hvert  af  mine  Ord  maa 
vidne  om,  at  det  ikke  er  for  os,  o Herre,  men  til  dit  Xavns  Ære  og  Hellig- 
gorelse.  Amen ! 


Med  et  Hjærte,  fuldt  af  den  inderligste  Kærlighed,  hilser  jeg  Eder  alle  i 
denne  hejtidelige  Time  fra  dette  hellige  Sted.  Det  er  jo  en  Dag,  som  fylder 
min  Sjæl  med  den  hojeste,  ædleste  Glæde,  men  tillige  en  Dag,  paa  hvilken  jeg 
bor  bringe  Gud  min  inderligste  Tak,  paa  hvilken  jeg  bor  aflægge  Eder  et  al- 
vorligt Regnskab.  Halvtredsindstyve  Aar  ere  jo  henrundne,  siden  hojsalig  Kong 
Frederik  den  Sjætte  kaldte  mig  her  hen,  og  med  den  faste,  urokkelige  Tro,  at 
Herren  styrer  vort  Livs  Vej,  modtog  jeg  Kaldet.  Med  ungdommelig  Kraft  og 
frejdig  Begejstring  traadte  jeg  forste  Gang  frem  for  Eder;  i Dag  se  1 mig 
derimod  staa  her  som  en  Olding,  ikke  med  samme  Livskraft,  men  med  samme 
ubojede  Trosiver,  ikke  med  samme  Ildfuldhed  i Blik  og  Bevægelse,  men  med 
den  samme  brændende  Begejstring  i mit  Iljærtes  Dybde.  Ti  lad  mig  da  nu 
folge  min  Trang  til  at  udtale  mig  om  det  guddommelige  Kald  som  Præst,  om 
det  Hverv,  han  modtager,  og  om  Guds  na  adige  Bistand,  som  forjættes 
ham.  Jeg  formaaer  ikke  andet,  I vente  ikke  andet.  Ti  enhver  af  Eder  har 
jo  sit,  ham  af  Gud  anviste  Livskald ; selv  den  jævneste  og  roligste  Gang 
igennem  denne  Verden  er  jo  rig  paa  Provelser,  rigere  endnu  paa  Guds  Vel- 
gerninger, og  opfordrede  jo  den  hoje  Helligdag  igaar4)  til  at  kaste  et 
provende  Tilbageblik  paa  vort  Liv,  til  at  aflægge  et  alvorligt  Regnskab. 
Dertil  give  Gud  mig  da  Kraft! 


I vor  Tid,  hvor  der  uden  for  Israel,  ja  selv  i Israels  Midte,  fores  en  heftig 
Kamp  imellem  Tro  og  Viden  lyder  til  os  Profetens  Ord: 

Præstens  Læber  skulle  bevare  Kundskab,  og  man  vil 
fordre  Guds  Lære  fra  hans  Mund,  ti  Iva n er  Guds  Sende- 
bud5). 

Præsten  skal  altsaa  være  fortrolig  med  al  Viden,  bevare  Kundskab  paa 
sine  Læber,  men  fra  hans  Mund  maa  man  kun  fordre  Guds  Lære,  Thorah ; ti 


*)  Ps.  115,  1.  2)  Job.  10,  12.  3)  Jer.  Kl.  3,  23.  4)  Forsoningsdagen.  b)  Mal.  2 

han  skal  hverken  se  hen  til,  hvad  den  blindt  Troende  eller  den  Vantro  vænter 
af  ham,  da  han  kun  er  Guds  Sendebud. 

Ja,  Præstens  Læber  skulle  bevare  Kundskab,  og  Guds  Lære  forlanges  af 
hans  Mund;  ti  han  er  Herrens  Sendebud!  Det  er  altsaa  det  Hverv,  der  over- 
drages en  Sjælesorger,  at  man  af  ham  skal  kunne  fordre  Guds  Ord,  og  at  han 
skal  være  Guds  Sendebud.  Det  skal  derfor  ikke  være  hans  Tanke,  at  ville 
glimre  ved  sin  Begavelse,  at  ville  bejle  til  forgængeligt  Bifald;  han  skal  ikke 
lære,  hvad  Menneskene  i deres  stolte  V isdom  maatte  have  udtænkt,  men  han  skal 
holde  sig  til  den  hellige  Thorah.  I den  skal  han  uafladelig  granske,  af  den 
skal  han  ose,  hvad  han  vil  fremsætte  for  sin  Menighed;  hans  Tale  skal  være 
fuld  af  Aand  og  Kraft,  overbevisende  for  Andre,  fordi  han  selv  er  overbevist, 
den  skal  virke  gribende  paa  Andre,  fordi  han  selv  er  dybt  greben  af  Guds  Ord. 
Og  ikke  blot  naar  han  bestiger  Prædikestolen,  nej,  ogsaa  i hans  Studere- 
kammer skal  det  mærkes,  at  han  foler  sig  som  Guds  Sendebud,  at  han  frem- 
træder omhyggelig  forberedt,  og  altid  foler  sig  som  den,  der  langt  fra  har 
naaet  det  præstelige  Ideal,  som  han  atter  og  atter  efterstræber.  Selv  i Alder- 
dommen skal  han  være  en  Lærling,  der  ligesom  sidder  ved  de  gamle  Skrift- 
lærdes Fodder  og  samler  sig  de  Kundskaber,  som  Præstens  Læber  skulle  be- 
vare, at  han  kan  tilraabe  sin  Elskede  — sit  Trossamfund  — Hojsangens 
Ord:1)  IS  yt  og  Gammelt  har  jeg  gemt  til  Dig.  Ikke  blot  ved  den  offentlige 
Gudstjæneste,  men  overalt,  hvor  Lejligheden  tilbyder  sig,  skulle  hans  Bestræbelser 
gaa  ud  paa,  snart  ved  belærende,  snart  ved  advarende,  snart  ved  trostende  Ord 
at  udstro  den  guddommelige  Læres  Sæd  for  Himmeriget.  Staar  han  i de 
Unges  Kreds,  skal  han  lære  Yngling  og  Ungmo,  hvorledes  de  skulle  bevare 
deres  Vei  ren,  at  de  holde  sig  efter  Guds  Ord2);  Oldingen  skal  han  bibringe 
den  Overbevisning,  at  graa  Haar  kun  da  ere  en  dejlig  Krone,  naar  de  findes 
paa  Fromheds,  Retfærds  og  Velgj orenheds  Vej3).  Den  Karske  og  Kraftfulde 
skal  han  minde  om,  at  hvert  Menneske  er  et  Intet,  hvor  fast  han  end  staar 4), 
at  Gud  ikke  har  Behag  i Menneskets  legemlige  Skikkelse,  men  i dem,  der 
frygte  ham  og  haabe  paa  hans  Miskundhed5);  og  de  Syge  skal  han  ind- 
prænte  Herrens  Ord,  at  han  vil  styrke  dem  paa  Sottesengen  og  helbrede  deres 
Sjæl6).  Han  skal  soge  at  fore  de  Vildfarende  tilbage  paa  den  rette  Vej,  lære 
dem,  at  Herren  ikke  har  Velbehag  i Synderens  Dod,  men  deri,  at  han  om- 
vender sig  og  lever7).  Den  Rige  skal  han  paaminde  om,  at  han  ikke  skal 
hovmode  sig  og  sætte  al  sin  Lid,  hele  sit  Haab  til  Mammon;  den  Fattige 
skal  han  indskærpe,  at  han  skal  samle  sig  Skatte  for  det  evige  Liv. 

Ja,  utallige  ere  de  Pligter,  som  paahvile  Guds  Sendebud,  og  kaster  jeg 
et  Blik  tilbage  paa  de  lienrundne  halvtredsindstyve  Aar,  i hvillke  jeg  har  virket 
i denne  Urtegaard,  og  sporger  mig:  Har  Du  opfyldt  dette  Dig  betroede  Hverv ? 
Har  Du  været  et  virkeligt  Guds  Sendebud  ? Har  Du  til  enhver  Tid  bestræbt  Dig 
for  at  tilfredsstille  din  Menighed,  naar  den  sogte  Opbyggelse  hos  Dig  ? Har 
Du  ved  bekendelsestro  Betragtning  og  from  Eftertanke  ost  af  det  guddomme- 
lige Ords  Dybde,  har  Du  anvendt  det  i Overensstemmelse  med  Tidens  Krav 
og  Sjælens  Attraa,  saa  at  det  blev  forstaaligt  for  den  Enfoldige,  opbyggeligt 
for  den  Dannede,  lærerigt  for  den  Skriftkyndige,  gribende  for  den  mindre 


x)  7,  13.  2)  Ps.  119,  9.  3)  Sal.  Ordsp.  16,  31.  4)  Ps.  39,  6.  5)  Ps.  147,  li.  6)  Ps.  41,  4— 5. 

’)  Ez.  18,  23. 

Vidende?  Har  Du  sogt  at  finde  Vejen  til  Alles  Hjærter,  til  de  Gamles  og  de 
Unges,  til  de  Hejes  og  de  Laves,  til  de  Riges  og  de  Fattiges,  til  de  Sundes 
02  de  Sv<res,  til  de  Frommes  02  til  de  Ugudeliges?  Kom  Du  Enhver  venli2 
i Mede;  var  Du  en  faderlig  Raadgiver,  en  alvorlig  Formaner  for  alle  dem,  der 
tillidsfuldt  nærmede  sig  Dig,  var  Du  en  Sjæleven,  der  kun  tilbed  dem  det,  som 
tjæner  til  Sjælefred? 

I se,  at  denne  sjældne  Glædesdag,  som  den  Algode  har  ladet  mig  opleve, 
bliver  for  mig  en  alvorlig  Regnskabsdag.  O,  mine  kjære  Bredre  og  Sestre, 
hvad  skal  jeg  svare  ? Jeg  er  mig  bevidst,  stadig  at  have  havt  Præstens  Pligter 
for  Øje,  og  alt  som  jeg  blev  ældre  i mit  Kald,  segte  jeg  med  al  den  Klarhed 
og  Alvor,  jeg  formaaede,  at  naa  det  Maal,  Herrens  Sendebud  skal  stille  sig, 
bedemte  jeg  min  Gerning  efter  den  Paaskonnelse  og  Anerkendelse,  der  blev 
mig  til  Del.  Men  var  denne  Bevidsthed  tilstrækkelig,  kunde  jeg  fole  mig  til- 
fredsstillet ved  den  Tanke:  Min  Lyst  var  at  gjore  din  Vilje,  min  Gud,  og 

din  Lære  bar  jeg  dybt  i mit  Inderste.  Jeg  har  forkyndt  Retfærdighed  i en 
stor  Forsamling,  og  mine  Læber  har  jeg  ikke  holdt  lukkede;  Herre!  Du  véd 
det?1)  Ja,  Herren  véd  det!  O ser,  hvor  lidet  min  egen  Bevidsthed  er  i Stand 
til  at  berolige  mig.  Kun  han  véd,  hvor  vidt  mine  Hensigter  og  de  Midler, 
jeg  anvendte  til  Fyldes tgorelse  af  mit  Kald,  vare  rene;  Afgorelsen  ligger  i 
den  hoieste  Dommers  Haand.  Saa  bojer  jeg  mig  da  i mit  Hjærtes  dybeste 
Ydmyghed  for  ham,  der  ser  alt,  der  véd  alt,  der  kender  vore  hemmeligste  Tanker,  vore 
lonligste  Idrætter,  og  beder,  som  det  lod  igaar  fra  den  troende  Menigheds 
Læber:  Gaa  ikke  i Rette  med  din  Tjæner,  ti  for  dit  Aasyn  er  ingen  Levende 

retfærdig!  Men  vær  mig  naadig,  o Gud,  udslet  min  Synd  for  din  store  Barmhjærtig- 
heds  Skyld.2)  Forkast  mig  ikke  i min  Alderdom,  men  lad  mit  Livs  Aftenrode 
straale  klart  som  ved  min  Tilværelses  Morgengry,  at  jeg  i den  hojeste  Alder 
ved  Tanke,  Ord  og  Gerning  maa  være  værdig  til  med  Rette  at  kaldes  Herren 
Zebaoths  Sendebud! 


At  være  Guds  Sendebud  er  tilvisse  et  stort,  et  vigtigt  Kald.  Som  Guds 
Sendebud  skal  Præsten  gore  Herrens  Sag  til  sin  egen,  han  skal  til  hver  en  Tid 
og  paa  hvert  et  Stod  være  rede  til  med  inderlig  Kærlighed,  med  Frejdighed 
og  Lyst  at  udfore  hans  Befaling ; han  skal  arbejde  for  det  menneskelige  Hjærtes 
hojeste  Anliggender,  pleje , frede  og  fremme  Menneskehedens  dyrebareste  Goder, 
virke  for  sine  Brodres  Oplysning  og  Helliggorelse , for  deres  evige  Salighed. 
Men  det  er  sandelig  et  meget  vanskeligt  Kald.  Det  kræver  megen  Viden, 
megen  Kærlighed,  megen  Troskab,  megen  Opofrelse.  Alle  mulige  Vanskelig- 
heder og  Hindringer  træde  i Vejen,  smertelige,  bitre,  ja  endog  dybt  ned- 
slaaende  Erfaringer  indhostes.  Hvad  vare  vi  dog  med  vor  ivrigste  Stræben  efter 
at  være  og  blive  et  Herrens  Sendebud,  naar  Gud  ikke  var  med  os  og  gav  os 
Kraft  til  at  holde  os  til  ham,  naar  den  Almægtige  ikke  væbnede  os  med  stand- 
haftigt Mod  imod  Verdens  Trusler  og  Fristelser  ? Hvor  styrkende  er  derfor  ikke 
Forjættelsen:  Jeg  vil  være  med  Dig  og  lære  Dig,  hvad  Du  skal  sige3). 

Præstens  Kald  forer  ham  til  Sorgens  Bolig  — Familiens  trofaste  For- 
sorger, eller  den  kærlige,  opofrende,  omme  Moder  hviler  paa  Ligbaaren,  omkring 
hvilken  en  Flok  maaske  endog  umyndige  Born  staa  med  Fortvivlelsen  præget  i 

»)  Ps.  40,  9—10.  *)  Ps.  143,  2;  51,  3—4.  3)  2.  Msbg.  4,  12. 

hver  en  Mine ; eller  Forældres  haabefulde  Son,  deres  Alderdoms  Haab  og  Stotte, 
eller  den  blomstrende  Datter,  deres  Livs  Glæde,  eller  det  lille  Barn,  et  ungt  Ægte- 
pars Øjesten,  bar  Herren  bortkaldt.  Ja,  der  gives  i Sandbed  sorgelige  Til- 
skikkelser, hvor  Guds  V eje  ere  saa  mørke,  at  vi  som  lians  Sendebud,  som  Ordets 
Forkyndere  sukkende  maa  udbryde:  Trost  Du,  al  Trostens  Gud,  ti  jeg  for- 

maar  det  ildve.  Men  Pligten  kalder  barn  ogsaa  der  ben,  hvor  Elendigheden  bar 
taget  Sæde,  hvor  den  Forladte  sukker,  hvor  Forældre  fælde  de  bitreste  Taarer 
ikke  over  en  af  deres  Yndlinges  Dod,  men  over  hans  Vanart,  eller  hans  Frafald 
fra  Troen,  eller  over,  at  ban  bar  bragt  Vanære  over  Slægten,  og  ban  skal  tale 
dem  til  Rette.  Ja,  det  hændes  ogsaa,  at  han  skal  bringe  en  af  Tvivl  og  Vantro 
anfægtet  Sjæl  det  Lys,  hvorefter  den  smægter.  O,  det  er  tunge  Timer  for  en 
Menigbedsbyrde,  ban  maa  selv  være  stærk,  forend  han  kan  styrke  Andre;  ofte 
maa  ban  udbryde:  Vær  mig  naadig,  o Herre,  ti  jeg  er  svag,  og  ban  foler 
sig  da  opmuntret  ved  Herrens  Ord:  Jeg  styrker  Dig,  ja,  jeg  hjælper  Dig1). 

O0*  lykkes  det  barn  at  kaste  en  Straale  af  himmelsk  Lvs  i Tvivlerens  Nat,  at 
gyde  en  Balsamdraabe  i den  saarede  Samvittighed,  se,  da  forvandles  Sipertens 
Time  til  en  Glædens  Time,  ja,  til  en  Velsignelsens  Time;  ti  den  Troens  Kraft, 
hvormed  ban  soger  at  bolde  Andre  oprejst,  vender  styrkende  tilbage  i hans  eget 
Bryst,  og  Lyset  fra  det  Hoje,  hvormed  ban  soger  at  opklare  det  jordiske  Livs 
Morke  bos  Brodrene,  vil  ogsaa  kaste  et  klart  Skin  over  hans  eget  Livs  morke 
Timer. 

Og  jo  ældre  vi  blive  i Embedet,  desto  mere  erkende  vi  saa  vel  Vanske- 
li o-beden  ved  som  Vigtigheden  af  vort  ansvarsfulde  Kald.  Er  det  derfor  saa 
underligt,  om  vi,  alt  som  Aarenes  Tal  foroges,  ofte  frygte  for,  at  Kræfterne 
skulle  svigte  os?  Men  netop  naar  saadan  Frygt  opstod  bos  mig,  erfarede  jeg, 
at  Gud  giver  den  Trætte  Styrke  og  gør  den  Svages  Kraft  stor, 
og  at,  om  end  Unge  trættes  og  mattes,  saa  fornyer  Herren  deres 
Kraft,  som  stole  paa  barn,  saa  at  de  endog  i Alderdommen  bæve 
deres  Vinger  som  Ørnene2). 

Til  de  bitreste,  de  mest  nedslaaende  Erfaringer  maa  det  vistnok  regnes, 
naar  man  mærker,  at  man  trods  al  sin  Virksomhed  intet  udretter,  at  al  den 
Sæd,  man  udstror,  ikke  synes  at  ville  bære  mindste  Frugt,  naar  man  med 
Profeten3)  maa  udbryde:  Forgæves  bar  jeg  arbejdet,  tom  og  forfængelig  var  al 
min  Virken,  forgæves  bar  jeg  udtomt  min  Kraft.  — Guds  Rige  lader  sig  ikke  med 
Magt  indføre  i Menneskenes  Hjærter.  En  israelitisk  Præst  er  ikke  Herre  over 
Troen,  bar  ingen  Magt  over  Samvittighederne,  han  kan  ikke  byde  over  deres 
Liv,  som  ikke  ville  lade  sig  lede  ind  paa  Gudsfrygtens  Vej.  Han  kan  kun 
bede,  formane,  advare,  opmuntre,  søge  at  tænde  den  hellige  Troslue.  Men 
hvad  skulle  vi  sige,  naar  Hjærterne  med  Magt  modsætte  sig  denne  milde  Paa  virk- 
ning, naar  Troens  Ord  frastøde  i Stedet  for  at  vinde,  naar  Kærlighedens  for- 
manende Rost  fornærmer  i Stedet  for  at  forbedre,  naar  mange  søge  Liv  og 
Tilfredsstillelse  dér,  hvor  Retfærdighed,  Fryd  og  Fred  i Gud  ikke  er  at  finde, 
i en  Tidsalder,  da  Kærlighed  til  Verden  og  Ugudelighed  truer  med  at  blive 
herskende,  da  Flere  af  dem,  der  angive  Tonen  i Ungdommens  Kredse,  bryste 
sig  af  at  være  Gudsfornægtere  og  erklære  de  helligste,  i Menneskets  Bryst 
nedlagte  Følelser  for  Vanens  Fostre,  som  man  skulde  søge  at  dræbe? 


x)  Ps.  18,  2;  Es.  40,  29—31.  3)  Es.  49,  4. 

Sandelig,  det  er  nedslaaende  Erfaringer , der  tilvisse  kunne  berove  den 
trofaste  Sjælesorger  alt  Mod,  eller  dog  i det  mindste  kolne  den  Frejdighed, 
hvormed  han  virker  i sit  Kald.  Men  da  mindes  han,  at  han  er  Herren  Zebaoths 
Sendebud,  og  ligesom  hin  lysende  Hær  paa  Himmelhvælvingen  ikke  viger  fra 
sin  Bane,  men  uforstyrret  skrider  frem  paa  den  for  at  fuldbyrde  sin  Tjæneste, 
fornemmer  han  da  Herrens  Forjættelse:  Du  er  min  Tjæner,  jeg  har  valgt  Dig! 
Frvgt  ikke,  ti  jeg  er  med  Dig;  skjælv  ildve,  ti  jeg  er  din  Gud,  jeg  styrker 
Dig,  ja,  jeg  hjælper  Dig,  jeg  stotter  Dig  med  min  Retfærds  Haand1). 

O"  naar  hist  osr  her  et  lidet  Frokorn  af  den  tilsvneladende  tabte  Udsæd 
vokser  op  og  sætter  Frugt,  naar  hans  Hjærte  stundom  vederkvæges  ved  et  tak- 
nemligt Ord,  ved  et  Vidnesbyrd  om  Hengivenhed,  ja,  da  forvandles  Smerten  til 
Glæde. 

Og  Herren,  der  tilraabte  mig:  Du  er  min  Tjæner,  jeg  har  valgt  Dig! 
har  ogsaa  opfyldt  sin  Forjættelse  ved  mig.  Gennem  hele  min  lange  Embedstid 
gaar  der  en  uafbrudt  Kæde  af  ufortjænte  Naadesbevisninger.  Glæde  gennem- 
trængte  min  Sjæl,  naar  jeg  stod  i den  opblomstrende  Ungdoms  Kreds  og  mær- 
kede, at  de  modtagelige  Hjærter  aabnedes  for  Herrens  Lære,  selv  om  det  nu 
og  da  kun  var  Enkelte,  der  ved  deres  Opmærksomhed  og  Lyst  til  at  lære  deres 
Tro  fuldkomment  at  kende,  gave  mig  Haab  om,  at  de  vilde  blive  trofaste 
Israeliter,  der  ved  deres  Fromhed  vilde  staa  som  levende  Led  i Menigheden. 
Glæde,  inderlig  Glæde  greb  mig,  naar  fra  dette  Sted  Guds  Ord  led  fra  mine 
Læber  belærende,  styrkende,  formanende,  trostende.  Hvor  ofte  betraadte  jeg  det 
ikke  med  Ængstelse,  idet  jeg  tænkte,  hvorledes  formaar  Du  med  det  Lidet,  Du  har  at 
byde,  at  opbygge  og  tilfredsstille  alle  dem,  der  ere  komne  for  at  ose  af  Livets  Kilde ; 
men  det  var  da,  som  strommede  Ordet  til  mig  oven  fra,  saa  at  jeg  folte  mig  over- 
vældet, naar  Prædikenen  var  til  Ende,  ja,  havde  en  Folelse  af,  at  det  ikke  var 
mig,  som  havde  talt,  men  Guds  Sendebud.  Glæde,  stille,  vemodig  Glæde  folte 
jeg,  naar  jeg  med  den  Alhelliges  Ord  spredte  Sorgens  Sky,  der  havde  lejret 
sig  om  Lidende,  Bedro vede  og  Sorrigfulde;  o,  hvilken  usigelig  Fryd,  naar  det 
lykkedes  mig  ved  Eders  hedengangne  elskede  Yæseners  Baare  at  gore  Taare- 
dalen,  I maatte  betræde,  til  Velsignelsens  Væld,2)  at  forkynde  Eder  den  Forvis- 
ning om  det  evige  Liv,  jeg  selv  er  besjælet  af,  at  læge  de  blodende  Saar  og  i 
den  dybeste  Sorg  opfylde  Eder  med  Forudfolelsen  af  Gensynets  Herlighed,  der 
styrker  den  Fromme  i den  sidste  Kamp  og  efterlader  himmelsk  Trost  til  de 
Sorgbetyngede. 

Herre,  hvad  og  hvem  er  jeg,  at  Du  har  velsignet  mig  saaledes?3)  O, 
med  Patriarken  maa  jeg  udbryde:  Jeg  er  for  ringe  til  al  den  Kærlighed  og 

Trofasthed,  Du  har  vist  din  Tjæner4). 

Naar  jeg  ved  at  skue  tilbage  paa  den  lange  Fortid  med  rort  Hjærte  ud- 
taler: Min  Sjæl,  pris  Herren,  og  hele  mit  Indre  hans  hellige  Navn!  Min  Sjæl, 

pris  Herren  og  glem  ikke  alle  hans  Velgerninger ! 5)  skulde  jeg  da  ikke  med 
Tak  og  Kærlighed  mindes  alle  dem,  der  vare  Redskaber  i hans  Haand,  der  i 
hans  Navn  betroede  mig  dette  Embede,  der  med  Raad  og  Daad  stode  ved  min 
Side  og  styrkede  mig  til  at  opfylde  mit  hellige  Kalds  Pligter,  opmuntrede  og 
glædede  mig  under  al  min  Virken,  især  dem,  som,  da  jeg  kom  hertil,  modte 
mig  med  en  sjælden  V elvilje,  gjorde  mig  det  fremmede  Sted  til  et  kært  Hjem 


l)  Es.  41,  9—10.  2)  Ps.  84,  7.  3)  2 Sam.  7,  18.  4)  1 Msbg.  32,  10.  5)  Ps.  103.  1—2. 

og  viste  mig  en  faderlig  og  moderlig  Omhu?  Ak,  Mange  af  dem  ere  for 
længe  siden  vandrede  heden,  men  deres  Navne  ere  uforglemmelig  indpræntede 
i mit  Hjærte.  Jeg  mindes  da  forst  og  fremmest  med  dybt  folt  Tak  højsalig 
Kong  Frederik  den  Sjætte,  der  kaldte  mig  til  denne  Post  og  samtidig  skæn- 
kede mig  dansk  Borgerret,  saa  at  jeg  tillige  kan  fejre  denne  Dag  som  halvtred- 
sindstyveaarig  dansk  Borger.  Jeg  takker  alle  dem,  som  ved  ueres  stadige 
Besog  i Kirken,  ved  deres  uafbrudte  Opmærksomhed  have  begejstret  mig  til  at 
prædike  Guds  Ord,  alle  dem,  der  have  taget  Del  i min  Glæde,  som  i min 
Sorg,  have  husvalet  mig  ved  deres  venlige  Imodekommen.  Ja,  jeg  takker  Eder 
alle,  mine  Medarbejdere  ved  Herrens  Værk  og  ved  Gudstjænesten,  Menighed, 
Lærere,  Forsangere  og  Kirkebetjænte.  Som  jeg  frejdig  tor  udtale  den  Over- 
bevisning, at  de  alle  ville  give  mig  det  Vidnesbyrd,  at  jeg  i hele  min  lange 
Embedstid  aldrig  har  sogt  at  hæve  mig  over  dem,  men  altid  har  tragtet  efter 
at  fremme  deres  Velvære,  at  være  deres  Talsmand,  saaledes  takker  jeg  dem, 
fordi  de  altid  have  været  villige  til  at  imodekomme  de  Ønsker,  jeg  har  rettet 
til  dem.  I denne  for  mig  saa  hoj  tidelige  Time  være  det  mig  ogsaa  forundt  at 
udtale  min  Tak  til  vor  elskede  Konge,  fordi  lian  i sin  Naade  har  forherliget  min  Al- 
derdom, til  hans  Raadgivere,  fordi  de  have  vist  min  ringe  Virksomhed  deres  Aner- 
kendelse, til  Menighedens  Styrere  og  Forstandere,  fordi  de  have  gjort  min 
Hojtidsdag  til  en  sand  Festdag  i Herrens  Hus. 

Men  kan  jeg  bedre  udtale  min  Tak  end  ved  i Bonnen  at  anbefale  dem 
til  din  Velsignelse,  Du  min  Gud  og  Fader? 

O,  lad  da  din  Naade  være  stor  over  vor  dyrebare  Konge,  Christian  den 
Niende,  over  hans  Dronning,  Louise,  og  over  alle  Medlemmerne  af  hans 
kongelige  Hus,  nær  og  fjærn.  I din  Varetægt  anbefaler  jeg  vort  elskede  Fædre- 
land; gid  Fred  og  Kærlighed  maatte  forenes,  al  Tvedragt  fjærnes,  og  Enhver 
af  dets  Borgere  kun  have  dets  sande  Vel  for  Øje.  Velsign,  o Gud,  denne  Stad, 
dens  Styrere  og  Vogtere,  alle  velgørende  Foreninger  og  Stiftelser,  Landets 
Højskole,  Kuns tans talter  og  øvrige  Læreanstalter.  Din  Visdom  styre  Folke- 
raadet,  din  Retfærdighed  Domstolene,  din  Aand  være  overalt,  hvor  man  lærer 
Troen  paa  Dig  og  Kærlighed  til  Næsten,  af  hvad  Tro  og  Herkomst  han  end 
er.  Endelig  anbefaler  jeg  Dig  min  Menighed;  væk  et  fromt  Sind  i den,  at  de 
Unge  oplæres  i den  Tro,  der  lærer  dem  at  sejre  i Kampen  mod  Lidenskaberne, 
at  de  Gamle  bevare  Forvisningen  om  det  evige  Hjem,  til  hvilket  de  skulle 
vende  tilbage. 

Herre,  forlad  mig  ikke,  naar  mine  Kræfter  tage  af1),  hjælp  mig  fremdeles 
og  lad  mig,  naar  jeg  skal  forlade  denne  Jord,  i Aanden  styrkes  ved  at  for- 
nemme dit  Ord:  Frygt  ikke,  jeg  genløser  Dig,  jeg  kalder  Dig  ved  dit  Navn, 

Du  er  min2). 

Og  udbreder  jeg  da  nu  mine  Hænder  over  Eder  alle,  hvad  enten  I staa  mig  nær 
eller  fjærn,  og  lyser  Herrens  Velsignelse  over  Eder:  Ja,  Herren  velsigne  Dig 

og  bevare  Dig ! Herren  lade  sit  Aasyn  lyse  over  Dig  og  være  Dig  naadig ! 
Herren  opløfte  sit  Aasyn  over  Dig  og  give  Dig  Fred! 

O,  men  ledsager  ogsaa  mig  med  Eders  Bøn,  at  Herren  maatte  fylde  min 
Alderdom  med  det  Gode,  saa  min  Ungdoms  Kraft  fornyes  som  Ørnens,  at  jeg 
som  den  maa  hæve  Vingerne  og  opløfte  Alle,  der  lytte  til  mit  Ord!3).  Amen! 


b Ps.  71,  18.  2)  Es.  43,  1.  3)  Ps.  103,  5;  Es.  40,  31. 

